Douglas B-18 Bolo

Douglas B-18 Bolo var et amerikansk to-motors bombefly. B-18 Bolo var basert på passasjerflyet DC-2 og hadde et tilsvarende haleparti og en vinge som hadde samme form og profil som denne.

B-18 Bolo var i 1940 det mest tallrike strategiske bombeflyet i det daværende United States Army Air Corps, men ble gradvis frem mot 1942 fullstendig erstattet av B-17 Flying Fortress i denne rollen. I 1942 ble 122 B-18 og B-18A konvertert til anti-ubåtfly, som ble flytypens primære rolle deretter. 20 B-18A ble også levert til Royal Canadian Air Force hvor de fungerte som maritime overvåkningsfly.

 Varianter 

 B-18 – Første produksjonsserie på 134 fly. Utstyrt med Wright R-1820-45 9-sylindrede stjernemotorer med en ytelse på 930 hk.
 B-18A – Andre produksjonsserie på 217 fly. Skiller seg fra B-18 ved blant annet nytt neseparti og kraftigere Wright R-1820-53 motorer (1000 hk).
 B-18B – Anti-ubåtfly. I alt 122 B-18 og B-18A ble konvertert til denne standarden og utstyrt med radar og annet relevant utstyr for anti-ubåtkrigføring.
 B-18C – Anti-ubåtfly. To konverterte B-18A tilsvarende B-18B, men med forskjeller i utstyr.
 C-58 – To B-18A ombygd til transportfly.
 Digby I – Betegnelsen på de 20 B-18A som ble levert til Canada.
 XB-22 – Planlagt variant av B-18A utstyrt med Wright R-2600-1 Cyclone motorer med en ytelse på 1 600 hk. Ble aldri bygget.

 Spesifikasjoner 



+ B-18A Bolo  Dimensjoner Vingespenn 27,28 m Vingeareale 89,65 m² Lengde 17,63 m Høyde 4,62 m Vekt Nettovekt 7 403 kg Maksimal startvekt 12 552 kg  Ytelser Topphastighet 346 km/t Topphøyde 7 285 m Rekkevidde 1 931 km Annet Motorer 2× Wright R-1820-53 Cyclone stjernemotorer (1 000 hk) Bestykning 3× 7,62 mm mitraljøser Bombelast 2 948 kg

 Referanser 

Eksterne lenker
 Douglas B-18 Bolo

Kategori:Bombefly
Kategori:Antiubåtfly
Kategori:Fly fra andre verdenskrig
Kategori:Maritime patruljefly
Kategori:Tomotors propelldrevne luftfartøy
Kategori:Douglas-luftfartøy